Bħal ma dejjem jiġri meta jkun hemm xi riċetta tajba, bosta jkunu dawk il-pajjiżi li jgħidu li bdiet minn pajjiżhom. L-Ingliżi, l-Ispanjoli u l-Franċiżi kollha jgħidu li kienu huma li l-ewwel bdew isajruha. Spanja jsibuha bħala Crema Catalana . L-Ingilterra bdiet f'waħda mill-Universitajiet famużi ta' Cambridge Trinity College. Hemmhekk kienu jsibuha bħala Burnt Cream -Krema Maħruqa. Wara kollox il-kliem crème brûlée ma huma xejn iżjed mit-traduzzjoni ta' Burnt Cream mill-Ingliż għal Franċiż! Iżda bil-Franċiż għandha ħoss ta' xi ħaġa aktar sofistikata!!!!! Biex ikollok riżultat kif suppost għal din ir-riċetta bilfors trid tuża double cream . Dan huwa prodott ta' barr u ssib tixtrih ġo pakketti żgħar mis- supermarkets . 6 isfra tal-bajd kbar essenza tal-vanilja Għal karamel Trid tibda din ir-riċetta minn ġurnata qabel ma tkun se sserviha. Din biex tkun kesħet u għaqdet tajjeb. Qiegħed il-krema ġo kazzola u poġġiha fuq in-nar sakemm tiftaħ tagħli. Sakemm il-krema tkun qed tisħon ġo bieqja ħallat l-isfar tal-bajd, cornflour, zokkor u l-essenza tal-vanilja. Ħawwad tajjeb. Kif il-krema tiftaħ tagħli neħħi minn fuq in-nar u żidha mat-taħlita tal-isfar tal-bajd. Trid tħawwad il-ħin kollu b'imgħarfa tal-injam. Qiegħed din it-taħlita ġol-kazzola u għamilha fuq nar baxx. Ħawwad għal xi minuta jew tnejn sakemm il-krema taqgħad. Jekk tħalliha għal aktar ħin fuq in-nar u tara li qed tagħmel il-boċċi tinkwetax. Neħħiha minn fuq in-nar u ħabbatha tajjeb. Meta l-krema tiksaħ tiġi lixxa – smooth . Ferra l-krema fi bwieqi żgħar u ħalliha tibred. Meta tkun birdet għatti l-wiċċ bl- istretch and seal u poġġihom fil-friġġ għal lejl sħih. Xi siegħa qabel ma tkun se sserviha trid tagħmel il-karamel. Qiegħed iz-zokkor ġo kazzola li jkollha l-qiegħ oħxon u poġġiha fuq nar bati ħafna sakemm iz-zokkor idub. Importanti ħafna li waqt li z-zokkor ikun qed idub ma tħawwdux. Dan il-proċess jieħu minn 10 minuti sa kwarta. Iz-zokkor irid jiġi qisu xiropp ċar. Sakemm iz-zokkor ikun qed idub neħħi l-krema mill-friġġu u neħħilha l-istretch and seal. Kif iz-zokkor ikun dab kollu neħħi minn fuq in-nar u MILL-EWWEL ferrgħu fuq il-krema. Wara ftit minuti tara li z-zokkor jibbies u tista sserviha.